Vasocardin a káva
Dobrý deň, ráno užívam Vasocardin 50 a chcem sa opýtať,či môžem za ním piť kávu.
Dobrý deň,
ďakujeme za Vašu otázku.
Kofeín neovplyvňuje účinok lieku Vasocardin a preto je možné piť kávu bez nutnosti časového odstupu. Liek však neodporúčam zapíjať kávou alebo iným kofeínovým nápojom, ale čistou vodou. U ľudí s vysokým krvným tlakom sa však neodporúča piť viac šálok denne s malým časovým odstupom, keďže by to mohlo spôsobovať náhle zvýšenie krvného tlaku.
Prajem pekný zvyšok dňa.
S pozdravom
PharmDr. Veronika Kiabová